ఉత్తరకొరియా పని అంతేనా..? అమెరికా, దక్షిణ కొరియా కలిసి సంయుక్త విన్యాసాలు ఎందుకు ప్రారంభించాయి..? డోనాల్డ్ ట్రంప్ ఆసియా పర్యటనలో ఉండగానే డ్రిల్స్ ప్రారంభించడం వెనుక ఆంతర్యం ఏంటి..? ఉత్తరకొరియా అధ్యక్షుడు కిమ్ను అమెరికా చంపేస్తోందన్న వార్తల్లో ఎంతవరకూ నిజం ఉంది..?క్షిపిణి ప్రయోగాలు, అణు ప్రయోగాలతో అగ్రరాజ్యం అమెరికాతో సహా పొరుగు దేశాలకు కంటిమీద కునుకు లేకుండా చేసిన ఉత్తరకొరియాకు ధీటుగా సమాధానం చెప్పేందుకు అమెరికా సిద్ధమైంది. ఉత్తరకొరియా బెదిరిస్తున్న పట్టించుకోకుండా దక్షిణ కొరియాతో కలిసి నేవీ డ్రిల్స్ చేపట్టింది. దక్షిణ కొరియా తూర్పు తీరంలో ఆ దేశంతో కలిసి అమెరికా సంయుక్త నావికదళ విన్యాసాలు చేసింది. యుఎస్ఎస్ రోనాల్డ్ రేగన్, థియోడోర్ రూస్వెల్ట్, నిమిట్స్ బ్యాచ్ గ్రూప్లు విజయవంతంగా సముద్ర జలాల్లోకి వెళ్లాయి. అమెరికాకు చెందిన 11, ద.కొరియాకు చెందిన 7 భారీ నౌకలు ఈ వార్ డ్రిల్లో పాల్గొన్నాయి. ఈ డ్రిల్ నాలుగురోజుల పాటు జరుగుతుంది. ట్రంప్ ఆసియాలో ఉండగానే ఈ డ్రిల్స్ ప్రారంభించడం అంటే ఉత్తరకొరియా బెదిరింపులకు అమెరికా భయపడటం లేదనే అనిపిస్తుంది. తేడా వస్తే ఆ దేశం అధ్యక్షుడు కిమ్ను అంతమొందించేందుకు అమెరికా సిద్ధంగా ఉన్నట్లు సమాచారం. ఉత్తరకొరియాను బెదిరించేందుకే ఈ డ్రిల్స్ చేపట్టినట్టు అమెరికా సైనికాధికారులు తెలిపారు. కిమ్ తమ జోలికి వస్తే అటో.. ఇటో తేల్చేస్తామని హెచ్చరించారు. క్షిపిణులు ప్రయోగిస్తే షిప్ల పైనుంచే వాటిని పేల్చేసే టెక్నాలజీని సైతం పరీక్షిస్తున్నట్లు తెలిపారు. 2007 తర్వాత దక్షిణ కొరియా, అమెరికా సంయుక్తంగా చేపట్టిన అతి పెద్ద విన్యాసాలు ఇవే.అటు ఉత్తర కొరియా సైతం అణు యుద్ధానికి సిద్ధమవుతోంది. ఇటీవలే యుద్ధం వస్తే జనావాసాలు ఎలా ఖాళీ చేయాలే అనే విషయమై యుధ్ద విన్యాసాలు నిర్వహించింది. వీటిని ఉత్తరకొరియా అధ్యక్షుడు కిమ్ స్వయంగా పర్యవేక్షించారు. శత్రువుకు తమ జాడ తెలియకుండా దొంగదెబ్బ తీస్తామని, ఇలాంటి భయంకర డ్రిల్స్ చరిత్రలో ఎప్పుడూ చేయలేదని ఆయన హెచ్చరిస్తున్నారు. 1950లో ఉత్తర, దక్షిణ కొరియాల మధ్య తొలి కొరియన్ వార్ జరిగింది. ఇప్పుడు మళ్లీ అలాంటి యుద్ధ మేఘాలే అలుముకున్నాయి.
uttarakoriya pani antena..? america, dakshina koria kalisi samyukta vinyaasaalu enduku praarambhinchaayi..? donald trump asia paryatanalo undagaane drills praarambhinchadam venuka aantaryam enti..? uttarakoriya adhyakshudu kimnu america champestondanna vaartallo entavarakuu nijam undi..?kshipini prayogaalu, anhu prayogaalato agrarajyam americatho sahaa porugu deshaalaku kantimeeda kunuku lekunda chesina uttarakoriyaaku dheetugaa samadhanam cheppenduku america siddhamaindi. uttarakoriya bediristunna pattinchukokunda dakshina koriyaatho kalisi nevi drills chepattindi. dakshina koria thoorpu teeramlo aa deshamtho kalisi america samyukta naavikadala vinyaasaalu chesindi. uss ronald regan, theodor roosvelt, nimits byach grooplu vijayavantamgaa samudra jalaalloki vellaayi. americaku chendina 11, da.koriyaku chendina 7 bhari naukalu ee war drillo palgonnayi. ee drill nalugurojula paatu jarugutundi. trump aasiyaalo undagaane ee drills praarambhinchadam ante uttarakoriya bedirimpulaku america bhayapadatam ledane anipistundi. teda vaste aa desham adhyakshudu kimnu antamondinchenduku america siddamgaa unnatlu samacharam. uttarakoriyaanu bedirinchenduke ee drills chepattinattu america sainikaadhikaarulu telipaaru. kim tama joliki vaste ato.. ito telchestamani heccharinchaaru. kshipinulu prayogiste shipla painunche vaatini pelchese technologyni saitam pareekshistunnatlu telipaaru. 2007 tarvaata dakshina koria, america samyuktamgaa chepattina athi pedda vinyaasaalu ive.atu uttara koria saitam anhu yuddhaaniki siddhamavutondi. itivale yuddham vaste janaavaasaalu ela khaalii cheyale ane vishayamai yudha vinyaasaalu nirvahinchindi. veetini uttarakoriya adhyakshudu kim swayamgaa paryaveekshinchaaru. satruvuku tama jaada teliyakunda dongadebba teestaamani, ilanti bhayankara drills charitralo eppuduu cheyaledani aayana hecharistunnaru. 1950loo uttara, dakshina koriyala madhya toli korian war jarigindi. ippudu malli alanti yuddha meghale alumukunnayi.